ROMÂNIA

JUDEŢUL BIHOR 

CONSILIUL LOCAL AL COMUNEI SÂNTANDREI 

PROCES –VERBAL

Încheiat cu ocazia şedinţei ordinare a Consiliului Local Sântandrei

din data de 13 iunie 2019
Şedinţa ordinară a Consiliului Local Sântandrei a fost convocată de Primar în baza Dispoziţiei nr. 109 din 07 iunie 2019, la şedinţă sunt prezenţi 11 consilieri din totalul de 15 consilieri în funcţie. Sunt absenți motivat d-l consilier Dorin Dumitru Mărcuș și d-l consilier Toader Timiș, sunt absenți nemotivat doamna consilier Elena Roxana Lascu, doamna consilier Marinela Nadia Moș.

La şedinţă participă: domnul primar al comunei Ioan Mărcuș, secretarul comunei doamna Dorina Ilea, consilierul în cadrul aparatului de specialitate al consiliului local domnișoara Paula - Anca Torjoc.
Preşedintele de ședință, domnul consilier Iosif Marius Barat, declară deschise lucrările şedinţei, şedinţa este statutară, îndeplinindu-se cvorumul legal necesar desfăşurării acesteia.

   La propunerea preşedintelui de şedinţă, se stabileşte ca modalitate de vot - votul deschis prin ridicarea mâinii.

Înainte de a se trece la Ordinea de zi propriu – zisă, doamna secretar Dorina Ilea supune spre aprobare procesul verbal al ședinței anterioare, respectiv, procesul verbal al ședinței ordinare din data de 17.04.2019. 
Nefiind probleme asupra conţinutului acestuia, se supune la vot, prin vot deschis cu ridicarea mâinii şi cu 11 voturi „pentru”, fără voturi „împotrivă” și fără „abțineri” este adoptată H.C.L. nr. 62 din 13.06.2019 privind aprobarea procesului verbal al şedinţei anterioare a Consiliului Local Sântandrei. 
Președintele de ședință, prezintă proiectul ordinii de zi:
1. Proiect de hotărâre privind aprobarea contului de execuție a bugetului de venituri și cheltuieli al comunei Sântandrei pentru trimestrul I al anului 2019.

Inițiator: Primar Ioan Mărcuș 
2. Proiect de hotărâre privind aprobarea indexării impozitelor și taxelor locale pentru anul 2020, cu rata inflației de 4,6 % .
Inițiator: Primar Ioan Mărcuș 

3. Proiect de hotărâre privind aprobarea propunerii de Plan de Investiții pentru anul 2019 al S.C. Compania de Apă S.A., pentru serviciul de apă și canalizare al Comunei Sântandrei. 
Inițiator: Primar Ioan Mărcuș 

4. Proiect de hotărâre privind aprobarea vânzării directe către domnul Pop Călin Florin, a terenului proprietate privată a comunei Sântandrei atribuit în folosință gratuită în conformitate cu prevederile Legii nr. 15 / 2003 în vederea construirii unei locuințe proprietate personală, situat în Sântandrei, str. Berzei nr. 36, nr. cadastral 2484, înscris în CF 2484 Sântandrei, în suprafață de 400 mp. 

Inițiator: Primar Ioan Mărcuș 

5. Proiect de hotărâre privind aprobarea vânzării directe către domnul Hulea Ioan, a terenului proprietate privată a comunei Sântandrei atribuit în folosință gratuită în conformitate cu prevederile Legii nr. 15 / 2003 în vederea construirii unei locuințe proprietate personală, situat în Sântandrei, str. Rândunicii nr. 34, nr. cadastral 2509, înscris în CF 2509 Sântandrei, în suprafață de 398 mp.
Inițiator: Primar Ioan Mărcuș 

6. Proiect de hotărâre privind aprobarea contractării cu CEC BANK S.A. a unei finanţări rambursabile interne în valoare de 6.000.000 lei, pentru implementare unor proiecte de interes public local.

Inițiator: Primar Ioan Mărcuș 

7. Proiect de hotărâre privind aprobarea indicatorilor tehnico – economici actualizați, precum și cofinanțarea din bugetul local pentru obiectivul de investiții „MODERNIZARE STRĂZI DE INTERES LOCAL ÎN COMUNA SÂNTANDREI, JUDEȚUL BIHOR”, Proiect finanțat prin Programul național de dezvoltare locală – etapa II. 
Inițiator: Primar Ioan Mărcuș 

8. Proiect de hotărâre privind aprobarea bugetului de venituri și cheltuieli al S.C. Administrația Domeniului Public S.R.L., pentru anii financiari 2017 - 2019 .

Inițiator: Primar Ioan Mărcuș 

9. Proiect de hotărâre privind mandatarea reprezentantului unității administrativ teritoriale să voteze în Adunarea Generală a Asociaților ADI ECOLECT GROUP pentru aprobarea Regulamentului de salubrizare, Strategiilor de contractare, Studiilor de fundamentare și a Documentațiilor de atribuire pentru delegarea prin concesiune a gestiunii activităților componente ale serviciului de salubrizare în județul Bihor. 

Inițiator: Primar Ioan Mărcuș 

10. Proiect de hotărâre privind înscrierea în Cartea Funciară în domeniul privat al comunei Sântandrei a terenului intravilan, având categoria de folosință curți construcții și arabil, în suprafață de 500 mp, cu numărul cadastral 2041, notat în CF 2041 Sântandrei, situat pe str. Rozmarinului nr. 5. 
Inițiator: Primar Ioan Mărcuș 

11. Proiect de hotărâre privind aprobare P.U.Z. Parcelare teren pentru locuințe și funcțiuni complementare, localitatea Sântandrei, nr. cad. 5934, comuna Sântandrei, jud. Bihor, având ca beneficiar: Alungi Mircea. 

Inițiator: Primar Ioan Mărcuș 

12. Proiect de hotărâre privind aprobare P.U.Z. Modificator pentru construire locuințe semicolective, nr. cad. 11338, str. Avântului, nr. 14 – 16, loc. Sântandrei, jud. Bihor, având ca beneficiar: S.C. CONSIB MD S.R.L. 

Inițiator: Primar Ioan Mărcuș 

13. Proiect de hotărâre privind aprobare P.U.Z. Parcelare și regelementare teren pentru amplasare de locuințe cu funcțiuni complementare, nr. cad. 2710 și 8702, sat Sântandrei,  comuna Sântandrei, jud. Bihor, având ca beneficiar: Sîrca Florian, Chipe Dumitru – Dacian, Mărcuș Petru.

Inițiator: Primar Ioan Mărcuș 

14. Proiect de hotărâre privind acceptarea Declarației pentru renunțarea la dreptul de proprietate și trecerea în domeniul public al Comunei Sântandrei a terenului intravilan în suprafață de 1835 mp identificat prin nr. cadastral 58686 înscris în CF 58686 Sântandrei, situat în localitatea Sântandrei, jud. Bihor, cu categoria de folosință de drum. 
Inițiator: Primar Ioan Mărcuș 

15. Proiect de hotărâre privind acceptarea Declarației pentru renunțarea la dreptul de proprietate și trecerea în domeniul public al Comunei Sântandrei a terenului intravilan în suprafață de 301 mp identificat prin nr. cadastral 58414 înscris în CF 58414 Sântandrei, situat în localitatea Sântandrei, jud. Bihor, cu categoria de folosință de drum- str. FAGULUI..

Inițiator: Primar Ioan Mărcuș 

16. Întrebări, interpelări și cereri adresate Consiliului Local Sântandrei.

Având în vedere cererea înregistrată la sediul instituției noastre sub nr. 8317 / 13.06.2019, domnul primar Ioan Mărcuș, propune suplimentarea ordinii de zi cu următorul proiect de hotărâre : 

· Proiect de hotarâre prin care se ia act de încetarea de drept a calității de consilier local a doamnei Elena Roxana Lascu, prin demisie și vacantarea mandatului de consilier local.

Iniţiator: Primar Ioan Mărcuş. 
Proiectul ordinii de zi, cu propunerea de suplimentare prezentată, este supus la vot, prin vot deschis prin ridicarea mâinii și cu 11 voturi “pentru”, fără voturi împotrivă, fără abțineri, este adoptată H.C.L. nr. 63 din 13.06.2019 privind aprobarea ordinii de zi propusă pentru şedinţa ordinară a Consiliului Local Sântandrei din data de 13 iunie 2019.
Se trece la discutarea punctelor de pe Ordinea de zi:

La punctul 1 dl. consilier Iosif Marius Barat, președinte de ședință, îi dă cuvântul d-lui primar, care prezintă proiectul de hotărâre privind aprobarea contului de execuție a bugetului de venituri și cheltuieli al comunei Sântandrei pentru trimestrul I al anului 2019, precizând că la întocmirea Proiectului s-au avut în vedere prevederile : art. 49 alin. 12 din Legea nr. 273 / 2006 privind finanțele publice locale, modificată și completată în care “…ordonatorii principali de credite au obligația de a prezenta în ședința publică, spre analiză și aprobare de către autoritățile deliberative, execuția bugetelor întocmite pe cele două secțiunii”, în cazul de față se prezintă spre aprobare execuția trimestrului I al anului 2019.



Execuția bugetului de venituri și cheltuieli al Comunei Sântandrei pentru trimestrul I 2019 s-a efectuat prin Trezoreria Municipiului Oradea, prin evidențierea în conturi distincte a veniturilor încasate și a cheltuielilor efectuate, pe categorii de surse de finanțare și pe cele două secțiuni: secțiunea de funcționare și secțiunea de dezvoltare.

D-na consilier Daniela Achim, secretarul Comisiei de Buget Finanțe, prezintă avizul favorabil al comisiei de specialitate.
Nefiind discuții cu privire la proiectul de hotărâre, dl. Consilier Iosif Marius Barat, președinte de ședință, îl supune la vot, prin vot deschis prin ridicarea mâinii și cu 11 voturi „pentru”, fără voturi „împotrivă” și fără „abțineri”, este adoptată H.C.L. nr. 64 din 13.06.2019 privind aprobarea contului de execuție a bugetului de venituri și cheltuieli al comunei Sântandrei pentru trimestrul I al anului 2019.
La punctul 2 de pe Ordinea de zi dl. consilier Iosif Marius Barat, președinte de ședință, îi dă cuvântul d-lui primar, care prezintă proiectul de hotărâre privind aprobarea indexării impozitelor și taxelor locale pentru anul 2020, cu rata inflației de 4,6 % , precizând că la întocmirea Proiectului s-au avut în vedere prevederile : 

→ prevederile Titlului IX – Impozite și taxe locale din Legea nr. 227/2015 privind Codul Fiscal, art. 491, alin. (1) ”În cazul oricărui impozit sau oricărei taxe locale, care constă într-o anumită sumă în lei sau care este stabilită în baza unei anumite sume în lei, sumele respective se indexează anual, până la data de 30 aprilie, de către consiliile locale, ținând cont de rata inflației pentru anul fiscal anterior, comunicată pe site-urile oficiale ale Ministerului Finanțelor Publice și Ministerul Dezvoltării Regionale și Administrației Publice” și alin. (2) ”Sumele indexate conform alin. (1) se aprobă prin hotărâre a consiliului local și se aplică în anul fiscal următor...”.
→ rata inflației de 4,6 % publicată de Ministerul Dezvoltării Regionale și Administrației Publice ;

→ rata inflației de 4,6 % publicată de Direcția Județeană de Statistică Bihor.
D-na. consilier Daniela Achim, secretarul Comisiei de Buget Finanțe, prezintă avizul favorabil al comisiei de specialitate.

Nefiind discuții pe marginea acestui subiect, dl. Consilier Iosif Marius Barat, președinte de ședință, îl supune la vot, prin vot deschis prin ridicarea mâinii și cu 11 voturi „pentru”, fără voturi „împotrivă” și fără „abțineri”, este adoptată H.C.L. nr. 65 din 13.06.2019 privind aprobarea indexării impozitelor și taxelor locale pentru anul 2020, cu rata inflației de 4,6 %. 
La punctul 3 de pe Ordinea de zi, dl. Consilier Iosif Marius Barat, președinte de ședință îi dă cuvântul d-lui primar, care prezintă materialul cu privire la proiectul de hotărâre privind aprobarea propunerii de Plan de Investiții pentru anul 2019 al S.C. Compania de Apă S.A., pentru serviciul de apă și canalizare al Comunei Sântandrei, menționând că propunerea de Plan de investiții a Companiei de Apă S.A. Oradea pentru anul 2019, pentru serviciul de apă și canalizare al Comunei Sântandrei cu privire la obiectivele de investiții extindere rețele de apă și canalizare și reabilitare rețele de apă și canalizare, a fost transmis prin adresa nr. 17.882 din 17.04.2019 de către S.C. Compania de Apă S.A., pentru însurire și aprobare.


Totodată Proiectul de hotărâre a fost întocmit, luând în considerare Statutul Asociației de Dezvoltare Intercomunitară APAREGIO din care face parte și comuna Sântandrei și Hotărârea Consiliul Local Sântandrei nr. 55 / 2011 privind delegarea gestiunii serviciului de alimentare cu apă și canalizare și ținând cont de prevederile art. 36 din Legea nr. 241 / 2006 privind serviciile de alimentare cu apă și canalizare, potrivit cărora:
 

→ Operatorul are dreptul să solicite periodic ajustarea prețurilor si tarifelor, în funcție de modificările  intervenite în structura costurilor. 
→ În cazul gestiunii delegate, stabilirea, ajustarea sau modificarea prețurilor și tarifelor se poate face și pe baza unor reguli ori formule de calcul convenite prin contractul de delegare a serviciului între autoritatile administrației publice locale sau, dupa caz, între asociațiile de dezvoltare intercomunitara cu obiect de activitate serviciul de alimentare cu apă și de canalizare și operator și avizate de A.N.R.S.C. În acest caz, A.N.R.S.C. va aplica aceste reguli sau formule de ajustare pentru eliberarea avizului de specialitate. 
→ Operatorul are dreptul de a propune tarife compuse stabilite conform unei metodologii*) elaborate și aprobate de A.N.R.S.C., care cuprind o componenta fixă, proporțională cu cheltuielile necesare pentru mentinerea în stare de funcționare și exploatarea în condiții de siguranță și eficiență a sistemului de alimentare cu apă și de canalizare, și una variabilă, în functie de consumul de apă, respectiv de cantitatea de ape uzate evacuate, înregistrate la utilizatori. 
     
→ La fundamentarea prețurilor și tarifelor, operatorii pot să solicite o cotă corespunzătoare pierderilor justificate de starea tehnică a sistemelor de alimentare cu apă și de canalizare. Nivelul acestei cote se stabilește de către autoritățile administrației publice locale, cu avizul A.N.R.S.C.
D-na. consilier Daniela Achim, secretarul Comisiei de Buget Finanțe, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Iosif Marius Barat, președinte de ședință, îl supune la vot, prin vot deschis prin ridicarea mâinii și cu 11 voturi „pentru”, fără voturi „împotrivă” și fără „abțineri”, este adoptată H.C.L. nr. 66 din 13.06.2019 privind aprobarea propunerii de Plan de Investiții pentru anul 2019 al S.C. Compania de Apă S.A., pentru serviciul de apă și canalizare al Comunei Sântandrei.

Se discută în continuare punctul 4 de pe ordinea de zi, respectiv: Proiect de hotărâre privind aprobarea vânzării directe către domnul Pop Călin Florin, a terenului proprietate privată a comunei Sântandrei atribuit în folosință gratuită în conformitate cu prevederile Legii nr. 15 / 2003 în vederea construirii unei locuințe proprietate personală, situat în Sântandrei, str. Berzei nr. 36, nr. cadastral 2484, înscris în CF 2484 Sântandrei, în suprafață de 400 mp.
Terenul care face obiectul acestei solicitări este deținut cu titlu de comodat, fiind atribuit în folosință gratuită pe durata existenței construcției în conformitate cu prevederile Legii 15 / 2003 privind sprijinul acordat tinerilor pentru construirea unei locuințe proprietate personal, este înscris în CF 2484, nr. cadastral 2484.

Potrivit prevederilor art. 8 din Legea nr.15 / 2003 privind sprijinul acordat tinerilor pentru construirea unei locuințe proprietate personal, după finalizarea construcției, Consiliul local poate hotărâ, la solicitarea proprietarului locuinței, vânzarea direct către acesta a terenului respectiv. Prețul de vânzare se stabilește prin expertiză tehnică, întocmită de un expert evaluator și aprobată de consiliul local. Valoarea de piață a terenului mai susmenționat este stabilită prin raportul de evaluare nr. 829 / 13.05.2019, întocmit de SC Top Profil SRL, la prețul de 47.600 lei, fără TVA.

D-na. consilier Daniela Achim, secretarul Comisiei de Buget Finanțe, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Iosif Marius Barat, președinte de ședință, îl supune la vot, prin vot deschis prin ridicarea mâinii și cu 11 voturi „pentru”, fără voturi „împotrivă” și fără „abțineri”, este adoptată H.C.L. nr. 67 din 13.06.2019 privind aprobarea vânzării directe către domnul Pop Călin Florin, a terenului proprietate privată a comunei Sântandrei atribuit în folosință gratuită în conformitate cu prevederile Legii nr. 15 / 2003 în vederea construirii unei locuințe proprietate personală, situat în Sântandrei, str. Berzei nr. 36, nr. cadastral 2484, înscris în CF 2484 Sântandrei, în suprafață de 400 mp.
La punctul 5 de pe ordinea de zi, dl. Consilier Iosif Marius Barat, președinte de ședință îi dă cuvântul d-lui primar care prezintă Proiectul de hotărâre privind aprobarea vânzării directe către domnul Hulea Ioan, a terenului proprietate privată a comunei Sântandrei atribuit în folosință gratuită în conformitate cu prevederile Legii nr. 15 / 2003 în vederea construirii unei locuințe proprietate personală, situat în Sântandrei, str. Rândunicii nr. 34, nr. cadastral 2509, înscris în CF 2509 Sântandrei, în suprafață de 398 mp.
Terenul care face obiectul acestei solicitări este deținut cu titlu de comodat, fiind atribuit în folosință gratuită pe durata existenței construcției în conformitate cu prevederile Legii 15 / 2003 privind sprijinul acordat tinerilor pentru construirea unei locuințe proprietate personal, este înscris în CF 2509, nr. cadastral 2509.

Potrivit prevederilor art. 8 din Legea nr.15 / 2003 privind sprijinul acordat tinerilor pentru construirea unei locuințe proprietate personal, după finalizarea construcției, Consiliul local poate hotărâ, la solicitarea proprietarului locuinței, vânzarea direct către acesta a terenului respectiv. Prețul de vânzare se stabilește prin expertiză tehnică, întocmită de un expert evaluator și aprobată de consiliul local. Valoarea de piață a terenului mai susmenționat este stabilită prin raportul de evaluare nr. 830 / 13.05.2019, întocmit de SC Top Profil SRL, la prețul de 47.400 lei, fără TVA.

D-na. consilier Daniela Achim, secretarul Comisiei de Buget Finanțe, prezintă avizul favorabil al comisiei de specialitate.

Nefiind alte discuții pe marginea acestui punct, dl. Consilier Iosif Marius Barat, președinte de ședință, îl supune la vot, prin vot deschis prin ridicarea mâinii și cu 11 voturi „pentru”, fără voturi „împotrivă” și fără „abțineri”, este adoptată H.C.L. nr. 68 din 13.06.2019 privind aprobarea vânzării directe către domnul Hulea Ioan, a terenului proprietate privată a comunei Sântandrei atribuit în folosință gratuită în conformitate cu prevederile Legii nr. 15 / 2003 în vederea construirii unei locuințe proprietate personală, situat în Sântandrei, str. Rândunicii nr. 34, nr. cadastral 2509, înscris în CF 2509 Sântandrei, în suprafață de 398 mp.
La punctul 6 de pe ordinea de zi, dl. Primar prezintă proiectul de hotărâre privind aprobarea contractării cu CEC BANK S.A. a unei finanţări rambursabile interne în valoare de 6.000.000 lei, pentru implementare unor proiecte de interes public local, menționând că pentru asigurarea resurselor necesare realizării investițiilor publice de interes local, în condițiile în care bugetul local nu dispune de resurse proprii, este necesar a fi demarată procedura pentru contractarea unui împrumut bancar intern în lei pentru asigurarea finanțării/cofinanțarii proiectelor locale de dezvoltare, în conformitate cu prevederile art.61, alin (1) din Legea nr.273/2006 – privind finanțele publice locale „ Consiliile locale, județene și Consiliul General al Municipiului București, dupa caz, pot aproba contractarea sau garantarea de împrumuturi interne ori externe pe termen scurt, mediu și lung, pentru realizarea de investiții publice de interes local, precum și pentru refinanțarea datoriei publice locale”;

Prin HCL nr. 150 / 27.11.2018 se aprobă contractarea unei finanțări rambursabile interne în valoare de 6.000.000 lei, pe o perioadă de 10 ani, cu o perioadă de tragere de 2 ani, perioadă de grație de 2 ani și rambursare în 8 ani  pentru finanțarea unor investitii publice de interes local, cuprinse în Anexa 3 la prezentul raport de specialitate.

Conform raportului de atribuire nr.6393/08.05.2019 Comisia de negociere în cadrul procedurii de negociere având ca obiect „ Servicii de acordare credit în valoarea de 6.000.000 lei în vederea finantarii unor obiective de investitii publice de inters local în cadrul comunei Sântandrei, jud. Bihor” declară câștigătoare propunerea financiară depusă de CEC Bank SA. 

De asemenea conform prevederilor de la art.63, alin (4) din Legea nr.273/2006 – privind finanțele publice locale „unitaților administrativ teritoriale li se interzice accesul la împrumuturi sau să garanteze orice fel de împrumut, dacă totalul datoriei anuale (angajate sau ce urmeaza a fi angajate) .... depășește limita de 30% din totalul veniturilor prevazute la art.5, alin (1) lit (a)”

Veniturile bugetului local ce se iau în calcul la stabilirea limitei maxime de îndatorare sunt formate din: impozite, taxe, contribuții, alte vărsaminte, alte venituri și cote defalcate din impozitul pe venit. În acest context, situația veniturilor estimate de încasat și calculul plafonului maxim de îndatorare până în anul 2029 sunt prezentate in anexele nr.1 si 2 la acest raport.

În ceea ce privesc cheltuielile din veniturile proprii și calculul plafonului limită posibil de angajat, după asigurarea resurselor pentru cheltuieli funcționale (personal și materiale), plata datoriei publice angajate și finanțarea programelor proprii de dezvoltare, situația  este prezentată în Anexa nr.2.  Așa cum se observa, din aceasta anexa, la punctul 3 „ serviciul anual al datoriei publice locale”, bugetul local dispune de resurse pentru majorarea datoriei publice prin contractarea unui împrumut bancar pe termen lung.

În Anexa nr.1 „Situație privind serviciul datoriei publice locale in perioada 2019 - 2029” Anexa nr.2 „Calculul gradului de îndatorare a bugetului local”, sunt prezentate situația datoriei publice inclusiv noul împrumut și evolutia gradului de îndatorare, conform propunerii financiare prezentate de CEC Bank S.A

La stabilirea limitei de îndatorare s-au avut în vedere veniturile de încasat estimate prin bugetul aprobat, așa cum sunt stabilite la art.5, alin (1) lit a) din Legea nr.273/2006-privind finanțele publice locale.

De asemenea art.63, alin.1 din Legea nr.273/2006 – privind finanțele publice locale  precizează faptul că: ”Împrumuturile contractate de unităţile administrativ-teritoriale, precum şi cele contractate de operatorii economici şi de serviciile publice din subordinea acestora pot fi garantate de către acestea prin veniturile proprii prevăzute la art. 5 alin. (1) lit. a).”
Având în vedere că limita maximă de îndatorare stabilită de art.63, alin (4) din Legea nr.273/2006 – privind finanțele publice locale este de 30% din totalul veniturilor stabilite la art.5, alin (1) din Legea nr.273/2006 lit a), Comuna Sântandrei poate contracta un împrumut bancar de 6.000.000 lei. 
La calcularea plafonului posibil de angajat s-a avut în vedere asigurarea sumelor pentru cheltuieli de funcționare (personal și materiale), plata datoriei publice.

Domnul consilier Ciprian Mihai Fechetea menționează că ar fi bine să se reanalizeze străzile care sunt cuprinse în acest proiect, deoarece strada 30 Noiembrie e un drum foarte tranzitat, fiind nevoie să fie realizată cât mai curând.
Domnul primar menționează că proiectul e realizat deja, urmând a se realiza faza de licitație. Nu se poate afirma că acestea nu vor mai fi realízate din fondurile de la AFIR, deoarece nimeni de la conducerea țării nu își asumă o astfel de informație. 

Doamna consilier Daniela Achim menționează că la strada respectivă mai sunt și alte investiții care trebuie să fie făcute, cum ar fi introducerea utilităților, nu este vorba doar despre turnarea asfaltului.

Domnul primar menționează că acel drum se poate realiza și din alte fonduri, cum ar fi bugetul local, faptul că nu a fost prevăzut în acest proiect nu înseamnă că el nu se are în vedere pentru realizarea lui cât mai urgentă. În viitorul apropiat urmează a se identifica fondurile necesare pentru realizarea lui, Proiectul cu acordarea creditului nemaiputând fi modificat deoarece acesta se află deja la avize. 

D-na. consilier Daniela Achim, secretarul Comisiei de Buget Finanțe, prezintă avizul favorabil al comisiei de specialitate.

Nefiind alte discuții pe marginea acestui punct, dl. Consilier Iosif Marius Barat președinte de ședință, îl supune la vot, prin vot deschis prin ridicarea mâinii și cu 11 voturi „pentru”, fără voturi „împotrivă” și fără „abțineri”, este adoptată H.C.L. nr. 69 din 13.06.2019 privind aprobarea contractării cu CEC BANK S.A. a unei finanţări rambursabile interne în valoare de 6.000.000 lei, pentru implementare unor proiecte de interes public local.

  
La punctul 7 de pe ordinea de zi, dl. Primar prezintă proiectul de hotărâre privind aprobarea indicatorilor tehnico – economici actualizați, precum și cofinanțarea din bugetul local pentru obiectivul de investiții „MODERNIZARE STRĂZI DE INTERES LOCAL ÎN COMUNA SÂNTANDREI, JUDEȚUL BIHOR”, Proiect finanțat prin Programul național de dezvoltare locală – etapa II.
Străzile sunt amplasate în intravilanul localității Sântandrei, după cum urmează: str. Estului, Crinului 1, Crinului 2, Soarelui, Avântului, Făcliei, Magnoliei, Viorelelor, Ogorului, Garofiței, Transilvaniei, Moldovei, Dobogei.

Caracteristicile principale ale proiectului: modernizarea și reabilitarea părții carosabile existente a străzilor cuprinse în listă, amenajarea trotuarelor și asigurarea scurgerii apelor pluviale.

Clasificare în funcție de categoriile de străzi proiectate:

→ Străzi principale cu 2 benzi de 2,75 m și acostamente a câte 0,75 m – str. Estului;

→ Străzi principale cu 2 benzi de circulație de 2,75 m: str. Făcliei, Soarelui, Avântului, Viorelelor, Dobrogei, Garofiței, Transilvaniei, Moldovei;

→ Străzi secundare cu 1 bandă de circulație de 5,0 m: str. Crinului, Ogorului, Magnoliei;

→ Străzi secundare cu 1 bandă decirculație de 3,5 m: str. Crinului.

D-na. consilier Daniela Achim, secretarul Comisiei de Buget Finanțe, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Iosif Marius Barat, președinte de ședință, îl supune la vot, prin vot deschis prin ridicarea mâinii și cu 11 voturi „pentru”, fără voturi „împotrivă” și fără „abțineri”, este adoptată H.C.L. nr. 70 din 13.06.2019 privind aprobarea indicatorilor tehnico – economici actualizați, precum și cofinanțarea din bugetul local pentru obiectivul de investiții „MODERNIZARE STRĂZI DE INTERES LOCAL ÎN COMUNA SÂNTANDREI, JUDEȚUL BIHOR”, Proiect finanțat prin Programul național de dezvoltare locală – etapa II.
Se trece la discutarea punctului 8 al ordinii de zi, Proiect de hotărâre privind aprobarea bugetului de venituri și cheltuieli al S.C. Administrația Domeniului Public S.R.L., pentru anii financiari 2017 - 2019 . 
Domnul primar prezintă proiectul de hotărâre menționând că prin Nota de fundamentare nr. 49 . 28.05.2019, respectiv prin Raportul de specialitate al Biroului Finanțe Contabilitate, înregistrat sub nr. 7777 / 31.05.2019 care au fost transmise spre studiu domnilor consilieri și prezentate în cadrul ședinței comisiei de specialitate, S.C. Administrația Domeniului Public Sântandrei S.R.L. a solicitat aprobarea bugetului de venituri și cheltuieli pentru anii financiari 2017 – 2019.
La întocmirea Proiectului de hotărâre s-au avut în vedere atât prevederile art. 4, alin (1), lit. a) din OG nr.26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, bugetele de venituri și cheltuieli ale operatorilor economici la care unitatea administrativ teritorială este acționar unic se aprobă prin hotărâre a consiliului local, respectiv art. 11 din Cap. IV al Adunării Generale a Asociaților din Actul Constitutiv al S.C. Administrația Domeniului Public Sântandrei S.R.L., aprobat prin HCL Sântandrei nr. 33 / 31 octombrie 2016, conform căruia organul de conducere al societății este reprezentată de Consiliul local Sântandrei.
D-na. consilier Daniela Achim, secretarul Comisiei de Buget Finanțe, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Iosif Marius Barat, președinte de ședință, îl supune la vot, prin vot deschis prin ridicarea mâinii și cu 11 voturi „pentru”, fără voturi „împotrivă” și fără „abțineri”, este adoptată H.C.L. nr. 71 din 13.06.2019 privind aprobarea bugetului de venituri și cheltuieli al S.C. Administrația Domeniului Public S.R.L., pentru anii financiari 2017 - 2019 .
La punctul 9 al ordinii de zi, dl. Consilier Iosif Marius Barat, preşedinte de ședință, dă cuvântul d-lui primar care prezintă Proiectul de hotărâre privind mandatarea reprezentantului unității administrativ teritoriale să voteze în Adunarea Generală a Asociaților ADI ECOLECT GROUP pentru aprobarea Regulamentului de salubrizare, Strategiilor de contractare, Studiilor de fundamentare și a Documentațiilor de atribuire pentru delegarea prin concesiune a gestiunii activităților componente ale serviciului de salubrizare în județul Bihor.
Asociația de Dezvoltare Intercomunitară Ecolect Group, este structura asociativă a tuturor UAT-urilor din județul Bihor, având personalitate juridică de drept privat, fiind declarată de utilitate publică prin efectul legii. Scopul asociației îl reprezintă gestionarea și administrarea Sistemului de Management Integrat al Deșeurilor în Județul Bihor.

Proiectul, a cărui implementare a început în anul 2016, este în faza de finalizare pregătindu-se licitația publică pentru delegarea gestiunii serviciilor publice de salubrizare în județul Bihor.

Având în vedere că s-au parcurs toate etapele prevăzute de legislația specifică și statutul Asociației ADI Ecolect Group până în prezent, mai trebuie îndeplinită încă o procedură esențială, respectiv, aprobarea întregii documentații în Adunarea Generală a Asociaților, pentru a se putea demera procedura de licitație.

În conformitate cu art. 10 alin. (5) și  art. 30 alin. (5) din Legea nr. 51 / 2006 a Serviciilor comunitare de utilităţi publice, cu modificările şi completările ulterioare, ADI Ecolect Group a elaborat întreaga documentație de atribuire a contractelor de delegare a gestiunii serviciilor publice de salubrizare în județul Bihor, precum și a documentelor cadru / suport care au stat la baza ei. Întreaga documentație de atribuire a parcurs etapa de transparență publică, fiind adusă la cunoștința comunităților locale din întregul județ.



Documentația de atribuire a fost avizată de către autoritățile deliberative ale UAT-urilor din județul Bihor. Această procedură fiind îndeplinită, urmează aprobarea documentației de atribuire în Adunarea Generală a Asociaților a ADI Ecolect Group.



În temeiul prevederilor art. 16 alin. (3) din Statutul Asociației ADI Ecolect Group ,,Competențele stipulate la art. 16 alin. (3) pct. 19 - 29, pot fi exercitate doar în baza mandatului special dat de Parte prin hotărâre a Consiliului Local / Județean,, coroborate cu prevederile art. 10 alin. 5 și ale art. 30 alin. 5 din  Legea nr. 51 / 2006 a Serviciilor comunitare de utilităţi publice, cu modificările şi completările ulterioare, elaborarea documentelor și aprobarea acestora de Adunarea Generală a Asociaților a ADI Ecolect Group, în calitatea acestora de organ deliberativ se face în baza unui mandat special dat de către fiecare UAT în parte.

      
Având în vedere cele menționate mai sus, pentru aprobarea finală a întregii documentații de atribuire a contractelor de delegare a gestiunii Serviciului public de salubrizare în județul Bihor, în Adunarea Generală a Asociaților a ADI Ecolect Group se impune mandatarea unui reprezentant al comunei pentru exercitarea votului în cadrul Adunării Generale a Asociaților, motiv pentru care se propune mandatarea domnului Ioan MĂRCUȘ, reprezentant al comunei Sântandrei, în Adunarea Generală a Asociaților ADI ECOLECT GROUP, să voteze pentru aprobarea Regulamentului de salubrizare, a Strategiilor de contractare, a Studiilor de fundamentare și a Documentațiilor de atribuire pentru delegarea prin concesiune a gestiunii activităților componente ale serviciului de salubrizare din cadrul Sistemului de Management Integrat al Deșeurilor în județul Bihor, documente elaborate de către ADI Ecolect Group.

Dna. consilier Georgeta Mihalca, președinte a Comisiei Juridice, prezintă avizul favorabil al comisiei de specialitate.
Dna. consilier Simona Claudia Oșvat, președinte a comsiei de Învățământ, prezintă avizul favorabil al comisiei de specialitate. 
Nefiind discuții pe marginea acestui punct, dl. Consilier Iosif Marius Barat, președinte de ședință, îl supune la vot, prin vot deschis prin ridicarea mâinii și cu 11 voturi „pentru”, fără voturi „împotrivă” și fără „abțineri”, este adoptată H.C.L. nr. 72 din 13.06.2019 privind mandatarea reprezentantului unității administrativ teritoriale să voteze în Adunarea Generală a Asociaților ADI ECOLECT GROUP pentru aprobarea Regulamentului de salubrizare, Strategiilor de contractare, Studiilor de fundamentare și a Documentațiilor de atribuire pentru delegarea prin concesiune a gestiunii activităților componente ale serviciului de salubrizare în județul Bihor.

La punctul 10 al ordinii de zi, dl. Consilier Iosif Marius Barat, preşedinte de ședință, dă cuvântul d-lui primar care prezintă Proiectul de hotărâre privind înscrierea în Cartea Funciară în domeniul privat al comunei Sântandrei a terenului intravilan, având categoria de folosință curți construcții și arabil, în suprafață de 500 mp, cu numărul cadastral 2041, notat în CF 2041 Sântandrei, situat pe str. Rozmarinului nr. 5.
Dl. consilier Sebastian Horea Șuteu, președintele Comisiei de Urbanism, prezintă avizul favorabil al comisiei de specialitate.


Nefiind discuții cu privire la proiectul de hotărâre, dl. Consilier Iosif Marius Barat, președinte de ședință, îl supune la vot , prin vot deschis prin ridicarea mâinii și cu 11 voturi „pentru”, fără voturi „împotrivă” și fără „abțineri”, este adoptată H.C.L. nr. 73 din 13.06.2019 privind înscrierea în Cartea Funciară în domeniul privat al comunei Sântandrei a terenului intravilan, având categoria de folosință curți construcții și arabil, în suprafață de 500 mp, cu numărul cadastral 2041, notat în CF 2041 Sântandrei, situat pe str. Rozmarinului nr. 5.


La punctul 11 al ordinii de zi, dl. Consilier Iosif Marius Barat, preşedinte de ședință, dă cuvântul d-lui primar care prezintă Proiectul de hotărâre privind aprobare P.U.Z. Parcelare teren pentru locuințe și funcțiuni complementare, localitatea Sântandrei, nr. cad. 5934, comuna Sântandrei, jud. Bihor, având ca beneficiar: Alungi Mircea, menționând că  

terenul studiat este situat în estul localității Sântandrei, zona dintre str.Arinului și pârâul Peța, fiind identificat prin nr.cad.5934, înscris în CF nr.5934 (CF sporadic nr.57483) cu suprafața de 2900 mp. Imobilul este în proprietatea domnului Alungi Mircea, în cotă de 1 /1 .
Accesul la teren se face din drumul județean DJ 797, pe străzi existente și în final din strada Zorilor (nr. cad. 10119)  și str.Clopoțeilor ( nr.cad.12258).
Conform PUG valabil, din 2006, terenul se află în intravilan – UTR 4, subzona L3 - zonă predomiantă de  locuire cu interdicție de construire până la elaborare PUZ. Reglementările propuse prin PUZ definesc funcțiunile zonei, căile de acces la parcele, retragerile clădirilor, regimul maxim de înălțime, gradul de ocupare, profilele transversale ale căilor de acces, circulația și regimul juridic al terenurilor și dotarea cu utilități în corelare cu documentațiile de urbanism aprobate și respectând cerințele HGR nr.525/1996 privind locurile de parcare și zonele verzi aferente funcțiunilor propuse.

Prin P.U.Z. se urmărește parcelarea terenului în 5 parcele dispuse pe o parte a  drumului existent –str. Clopoțeilor, cu lățimea de 9 m, porțiunea paralelă cu str.Plaiului (nr.cad.10500).

Dl. consilier Sebastian Horea Șuteu, președintele Comisiei de Urbanism, prezintă avizul favorabil al comisiei de specialitate.


Nefiind discuții cu privire la proiectul de hotărâre, dl. Consilier Iosif Marius Barat, președinte de ședință, îl supune la vot , prin vot deschis prin ridicarea mâinii și cu 11 voturi „pentru”, fără voturi „împotrivă” și fără „abțineri”, este adoptată H.C.L. nr. 74 din 13.06.2019 privind aprobare P.U.Z. Parcelare teren pentru locuințe și funcțiuni complementare, localitatea Sântandrei, nr. cad. 5934, comuna Sântandrei, jud. Bihor, având ca beneficiar: Alungi Mircea.

La punctul 12 al ordinii de zi, dl. Consilier Iosif Marius Barat, preşedinte de ședință, dă cuvântul d-lui primar care prezintă Proiectul de hotărâre privind aprobare P.U.Z. Modificator pentru construire locuințe semicolective, nr. cad. 11338, str. Avântului, nr. 14 – 16, loc. Sântandrei, jud. Bihor, având ca beneficiar: S.C. CONSIB MD S.R.L., menționând că zona studiată se află în partea de est a localității Sântandrei şi conform cu PUG 2006 în vigoare, se află în intravilan, în U.T.R.3, subzona L3 – cu funcțiune predominant de locuire cu funcțiuni complementare cu interdicție de construire până la întocmire de PUD/PUZ. Terenul este proprietatea S.C. COSIB MD S.R.L. și este identificat cu nr.cad.11338, înscris în CF nr.11338  (CF sporadic nr.57039), cu suprafaţa de 1669 mp. Accesul la teren se face direct din DJ 797, pe strada Avântului.

Prin PUZ se propune schimbarea funcțiunii din locuințe înșiruite aprobate prin PUZ cu HCL nr.64 din 23.05.2018 în locuințe semicolective (cu mai multe unități locative pe același teren) respectiv cu 5 unități locative cu reglementările aferente privind retragerile față de stradă și vecini, parcările, spațiile verzi, integrarea în sistemul general de circulație, evaluarea necesarului de utilități.
Dl. consilier Sebastian Horea Șuteu, președintele Comisiei de Urbanism, prezintă avizul favorabil al comisiei de specialitate.


Nefiind discuții cu privire la proiectul de hotărâre, dl. Consilier Iosif Marius Barat, președinte de ședință, îl supune la vot , prin vot deschis prin ridicarea mâinii și cu 11 voturi „pentru”, fără voturi „împotrivă” și fără „abțineri”, este adoptată H.C.L. nr. 75 din 13.06.2019 privind aprobare P.U.Z. Modificator pentru construire locuințe semicolective, nr. cad. 11338, str. Avântului, nr. 14 – 16, loc. Sântandrei, jud. Bihor, având ca beneficiar: S.C. CONSIB MD S.R.L.

La punctul 13 al ordinii de zi, dl. Consilier Iosif Marius Barat, preşedinte de ședință, dă cuvântul d-lui primar care prezintă Proiectul de hotărâre privind aprobare P.U.Z. Parcelare și reglementare teren pentru amplasare de locuințe cu funcțiuni complementare, nr. cad. 2710 și 8702, sat Sântandrei, comuna Sântandrei, jud. Bihor, având ca beneficiari: Sîrca Florian, Chipe Dumitru – Dacian, Mărcuș Petru.
Terenul propus pentru parcelare este situat în nordul localității Sântandrei, fiind mărginit între drumul de exploatare existent la nord, drumul propus pentru prelungire la sud, parcelarea de pe strada Crișului la est și parcele arabile private la vest. Acest teren este compus din două loturi identificate prin nr.cad.2710, înscris în CF nr.2710 (CF sporadic nr.53134) cu suprafața de 5000 mp, proprietatea domnilor Sîrca Florian și Chipe Dumitru-Dacian în cotă de ½ fiecare și nr.cad 8702 înscris în CF nr.8702 (CF sporadic nr.56376) cu suprafața de 5000 mp, proprietatea domnului Mărcuș Petru, în cotă de 1 /1 . Suprafața totală pentru parcelare este de 10000 mp. 

Accesul la teren se face din drumul județean DJ 797, pe străzi existente și în final din str. Crișului pe drumul situat pe latura nordică cu un profil de 6m.  Accesul se mai poate face și pe drumul necadastrat din partea sudică a terenurilor. 

Conform PUG valabil, din 2006, terenul se află în intravilan – UTR 1, subzona AN - zonă de agricultură nepoluantă, în proximitatea zonei L3 - zonă de locuințe și funcțiuni complementare. Deoarece se dorește parcelarea pentru amplasarea de locuințe a fost necesară elaborarea unui PUZ și pentru schimbarea funcțiunii.
Prin Planul Urbanistic Zonal se propune parcelarea terenului în 16 loturi dispuse pe o parte și alta a unui drum median, nou creat, cu lățimea de 9 m. Drumurile de acces la teren din partea de nord și de sud se vor prelungi și se vor lărgi la profil de 12m. Crearea drumurilor noi cât și lărgirea celor existente se va realiza prin cedarea de teren de către proprietarii adiacenți acestora și trecerea lor în domeniu public.
Dl. consilier Sebastian Horea Șuteu, președintele Comisiei de Urbanism, prezintă avizul favorabil al comisiei de specialitate.


Nefiind discuții cu privire la proiectul de hotărâre, dl. Consilier Iosif Marius Barat, președinte de ședință, îl supune la vot , prin vot deschis prin ridicarea mâinii și cu 11 voturi „pentru”, fără voturi „împotrivă” și fără „abțineri”, este adoptată H.C.L. nr. 76 din 13.06.2019 privind aprobare P.U.Z. Parcelare și regelementare teren pentru amplasare de locuințe cu funcțiuni complementare, nr. cad. 2710 și 8702, sat Sântandrei, comuna Sântandrei, jud. Bihor, având ca beneficiari: Sîrca Florian, Chipe Dumitru – Dacian, Mărcuș Petru.

La punctul 14 al ordinii de zi, dl. Consilier Iosif Marius Barat, preşedinte de ședință, dă cuvântul d-lui primar care prezintă Proiectul de hotărâre privind acceptarea Declarației pentru renunțarea la dreptul de proprietate și trecerea în domeniul public al Comunei Sântandrei a terenului intravilan în suprafață de 1835 mp identificat prin nr. cadastral 58686 înscris în CF 58686 Sântandrei, situat în localitatea Sântandrei, jud. Bihor, cu categoria de folosință de drum.
Se renunță la dreptul de proprietate asupra imobilului situat în intravilanul localității Sântandrei, comuna Sântandrei, identificat cu nr.cad.58686, înscris în Cartea Funciară  nr.58686 Sântandrei cu suprafața de 1835 mp. Declarația a fost înscrisă provizoriu în cartea funciară, așa cum reiese din extrasul CF nr.58686 emis în data de 15.05.2019. Imobilul este liber de sarcini și procese. 

Terenul la care s-a renunțat se află situat în sudul localității, paralel cu str. Ghioceilor și a  rezultat din dezmembrarea lotului cu nr. cad.58655 conform P.U.Z ”Introducere în intravilan și parcelere teren pentru locuințe…” aprobat prin HCL nr. 21 din 26.02.2019, inițiat de S.C. ALCLIN CONSTRUCT S.R.L.și S.C.GOLDEN REZIDENT”.
Imobilul cu nr.cad.58686 are o lățime de 3 m și va completa str.Ghioceilor existentă cu lățime de 9 m, la o travee de 12m, cu case familiale pe ambele părți, conform HCL nr.125/2010.  

Avînd în vedere că:

- dreptul de proprietate pe UAT Sântandrei este înscris provizoriu în CF, cu categoria de folosință arabil, până la emiterea unei hotărârii de consiliu local de acceptare sau refuz a acestui drept,

- realizarea rețelelor de utilități se face numai pe terenuri cu categoria de folosință drum,

- terenul, care are destinația de drum este pietruit de către foștii propietari, 

Se propune acceptarea dreptului de proprietate pe UAT Sântandrei prin HCL în care să fie menționată trecerea terenului în DOMENIUL PUBLIC al comunei Sântandrei cu categoria de folosință ”DRUM” și denumirea de str.Ghioceilor.
Dl. consilier Sebastian Horea Șuteu, președintele Comisiei de Urbanism, prezintă avizul favorabil al comisiei de specialitate.


Nefiind discuții cu privire la proiectul de hotărâre, dl. Consilier Iosif Marius Barat, președinte de ședință, îl supune la vot , prin vot deschis prin ridicarea mâinii și cu 11 voturi „pentru”, fără voturi „împotrivă” și fără „abțineri”, este adoptată H.C.L. nr. 77 din 13.06.2019 privind acceptarea Declarației pentru renunțarea la dreptul de proprietate și trecerea în domeniul public al Comunei Sântandrei a terenului intravilan în suprafață de 1835 mp identificat prin nr. cadastral 58686 înscris în CF 58686 Sântandrei, situat în localitatea Sântandrei, jud. Bihor, cu categoria de folosință de drum.

La punctul 15 al ordinii de zi, dl. Consilier Iosif Marius Barat, preşedinte de ședință, dă cuvântul d-lui primar care prezintă Proiectul de hotărâre privind acceptarea Declarației pentru renunțarea la dreptul de proprietate și trecerea în domeniul public al Comunei Sântandrei a terenului intravilan în suprafață de 301 mp identificat prin nr. cadastral 58414 înscris în CF 58414 Sântandrei, situat în localitatea Sântandrei, jud. Bihor, cu categoria de folosință de drum- str. FAGULUI.
Se renunță la dreptul de proprietate asupra imobilului situat în intravilanul localității Sântandrei, comuna Sântandrei, identificat cu nr.cad.58414, înscris în Cartea Funciară  nr.58414 Sântandrei cu suprafața de 301 mp. Declarația a fost înscrisă în CF provizoriu așa cum reiese din extrasul CF nr.58414 emis în data de 21.03.2019. Imobilul este liber de garanții și sarcini.

Terenul la care s-a renunțat se află la sud de str.Râturi cu intrare din str.Bujac și a rezultat din dezmembrarea lotului cu nr. cad.2978, conform P.U.Z ”Parcelare teren pentru locuințe și funcțiuni compementare str.Bujac nr.15 și 17 loc. Sîntandrei” aprobat prin HCL nr.105 din 24.08.2018, inițiat de soții Grigoroșcuță și SC Malinco Prodex SRL.
Imobilul cu nr.cad.58414 are destinația de drum cu lățimea de 6m, și reprezintă jumătate din drumul cu lățimea de 12m ce asigură accesul la cele 7 parcele pentru locuințe situate de o parte și alta a acestuia.  Împreună cu terenul alăturat avînd nr.cad.58409 se va constitui strada cu denumirea de str.FAGULUI.
Avînd în vedere că:

- realizarea rețelelor de utilități se poate face numai pe domeniu public– categoria de folosință drum,

- dreptul de proprietate pe UAT Sântandrei este înscris provizoriu în CF, până la emiterea unei hotărâri de consiliu local de acceptare sau refuz a acestui drept,

- la cealaltă jumătate de drum proprietarii au renunțat deja în favoarea comunei, 

- terenul, care are destinația de drum a fost pietruit, 

- există solicitări de autorizații de construire pe parcele rezultate din dezmembrare,

Se propune acceptarea dreptului de proprietate pe UAT Sîntandrei prin HCL în care să fie menționată trecerea terenului în DOMENIUL PUBLIC al comunei Sântandrei cu categoria de folosință ”drum”. 

   După înregistrarea în CF a terenurilor ca drumuri publice, inițiatorii PUZ-lui vor realiza extinderea pe acestea a rețelei de alimentare cu energie electrică, apă și gaz, conform art. 2 din HCL nr.105 / 24.08.2018.

Dl. consilier Sebastian Horea Șuteu, președintele Comisiei de Urbanism, prezintă avizul favorabil al comisiei de specialitate.


Nefiind discuții cu privire la proiectul de hotărâre, dl. Consilier Iosif Marius Barat, președinte de ședință, îl supune la vot , prin vot deschis prin ridicarea mâinii și cu 11 voturi „pentru”, fără voturi „împotrivă” și fără „abțineri”, este adoptată H.C.L. nr. 78 din 13.06.2019 privind acceptarea Declarației pentru renunțarea la dreptul de proprietate și trecerea în domeniul public al Comunei Sântandrei a terenului intravilan în suprafață de 301 mp identificat prin nr. cadastral 58414 înscris în CF 58414 Sântandrei, situat în localitatea Sântandrei, jud. Bihor, cu categoria de folosință de drum- str. FAGULUI.

La punctul suplimentar al ordinii de zi, dl. Consilier Iosif Marius Barat, preşedinte de ședință, dă cuvântul d-lui consilier Dănuț Ioan Torjoc care prezintă Proiectul de hotărâre prin care se ia act de încetarea de drept a calității de consilier local a doamnei Elena Roxana Lascu, prin demisie și vacantarea mandatului de consilier local. Domnul consilier Dănuț Ioan Torjoc prezintă demisia din funcția de consilier a doamnei Elena Roxana Lascu, înscrisă pe lista Partidului Social Democrat, înregistrată cu nr. 8317 / 13.06.2019.
Dna. consilier Georgeta Mihalca, președintele Comisiei Juridice, prezintă avizul favorabil al comisiei de specialitate.

Nefiind discuții cu privire la proiectul de hotărâre, dl. Consilier Iosif Marius Barat, președinte de ședință, îl supune la vot , prin vot deschis prin ridicarea mâinii și cu 11 voturi „pentru”, fără voturi „împotrivă” și fără „abțineri”, este adoptată H.C.L. nr. 79 din 13.06.2019 prin care se ia act de încetarea de drept a calității de consilier local a doamnei Elena Roxana Lascu, prin demisie și vacantarea mandatului de consilier local.

La Diverse, doamna consilier Daniela Achim dorește să știe dacă nu s-ar putea prevedea o altă sumă pentru persoanele care doresc reautorizarea unei firme, deoarece nu e normal să fie aceeași sumă și pentru autorizare și pentru reautorizare.

Domnul consilier Ciprian Mihai Fechetea precizează faptul că având în vedere că sunt nevoie de sume la bugetul local nu ar fi tocmai potrivit să se modifice aceste sume acum.


Domnul primar menționează faptul că aceste sume au fost stabilite și aprobate de către domnii consilieri prin HCL nr. 167 / 17.12.2018 privind stabilirea impozitelor și taxelor locale pentru anul 2019, autorizarea și respectiv reautorizarea făcându-se conform prevederilor legale în vigoare.

Domnul consilier Ovidiu Alexandru Cseh dorește să știe dacă nu s-ar putea tăia iarba pe strada Mălinului, având în vedere că urmează mai multe zile libere.


Domnul primar menționează că se lucrează intens pe raza întregii commune la tăierea ierbii, deoarece ploile care au fost în această primăvară au dus la o creștere foarte mare a acesteia.

Doamna consilier Georgeta Mihalca și doamna consilier Simona Claudia Oșvat atrag atenția cu privire la reamenajarea locului unde este amplasată sonda cu apă termală a comunei, deoarece acel spațiu are nevoie de îmbunătățiri serioare.


Domnul primar menționează că prin HCL 51 / 17.04.2019 a fost aprobat bugetul local și bugetul finanțat integral sau partial din venituri proprii și subvenții pe anul 2019, la momentul aprobării consilierii neaducând nicio modificare sau propunere cu privire la acest buget. Dacă se dorește amenajarea acelui spațiu se poate propune pentru a fi avută în vedere la prima rectificare de buget.

Domnul consilier Mihai Ciprian Fechetea dorește să știe dacă primăria Sântandrei va lua vreo măsură cu privire la invitația făcută de domnul primar Ilie Bolojan în ultima ședință a Zonei Metropolitane Oradea de a comunica un punct de vedere cu privire la aderarea la Trans Regio pentru a beneficia de serviciile operatorului public de transport local OTL la nivel metropolitan.


Domnul primar menționează faptul că primăria Sântandrei are în vedere orice decizie care se va lua la nivelul Zonei Metropolitane Oradea, fiind conștienți că e mult mai bine și avantajos să beneficiem de aceleași servicii toate comunele care fac parte din Zona Metropolitană.


Doamna consilier Daniela Achim menționează faptul că are informații că cel puțin 2 comune sigur nu vor accepta OTL-ul ca operator de transport public.


Domnul consilier Ciprian Mihai Fechetea menționează faptul că nu putem compara comuna Sântandrei cu commune cum e Cheresigul, commune care nu au specificul unei Zone Metropolitane.

Domnul consilier Ovidiu Alexandru Cseh menționează că e important să nu ne amăgim cu promisiunile celor de la OTL. Acum achiziționează autobuze pentru că li s-a pus în vedere că nu au voie să iasă din oraș cu cele existente. Nu înțelege de ce să schimbăm o firmă care în prezent nu are reclamații. Mai important pentru comună ar fi acum să se găsească modalități prin care copiii să rămână în comună, să nu mai fie nevoiți să facă naveta, mai ales că în ultimii ani s-au făcut investiții serioase în comună atât prin construirea Creșei care s-a făcut la standarde europene, cât și prin construirea grădiniței care se face acum. Chiar și Școala Gimnazială nr.1 din Sântandrei are dotările necesare în fiecare sală de clasă.       


Doamna consilier Daniela Achim menționează că e important de urmărit la postările făcute cu privire la transportul public din Oradea și comentariile oamenilor care deja au parte de aceste servicii, aceștia fiind nemulțumiți atât de condițiile din mijloacele de transport cât și de graficul de circulație a autobuzelor, acestea circulând foarte rar, mai ales în zilele nelucrătoare.

Doamna consilier Simona Claudia Oșvat menționează că orice schimbare care se va face, trebuie cântărită foarte bine.


Domnul primar atrage atenția și cu privire la costuri, nimeni neafirmând că va fi mai ieftin decât cel existent acum. Se are în vedere în continuare deciziile care se vor lua la nivelul Zonei Metropolitane pentru a fi și comuna Sântandrei parte la acestea.

În continuare, doamna secretar Dorina Ilea readuce în atenția domnilor consilieri obligativitatea acestora de a prezenta anual Declarația de Avere și Declarația de Interese până la data de 15 iunie a fiecărui an, în conformitate cu anexa nr. 1 din Legea nr. 176 / 2010, respective cu anexa nr.2 din Legea nr. 176 / 2010, astfel persoanele care nu au depus până la această data să aibă în vedere scadența. 


La Diverse, domnul primar începe prin a prezenta consilierilor invitația de a participa la evenimentul anual de 
Kirchweih care are loc în localitatea Palota, duminică – 16 iunie 2019, slujba la biserică începând la ora 12:00, urmând ca la ora 14:00 să aibă loc depunerea de coroane, urmată de o masă dată la Căminul cultural din Palota.

De asemenea, d-l primar prezintă următoarele cereri adresate Consiliului local:


→ d-na. Maria Pușcaș, având domiciliul în com. Sântandrei, nr. 164/B, jud. Bihor, prin cererea înregistrată sub nr. 8162 / 11.06.2019 solicită aprobarea concesionării sau cumpărării terenului situat lângă grădina dânsei, până la pârâul Peța. În urma analizării cererii, consilierii decid aprobarea vânzării terenului în urma verificării documentației terenului solicitat, cu respectarea unei zone de acces la pârâul Peța.

→ d-na. Maria Pop, cu domiciliul în loc. Sântandrei, nr. 609, jud. Bihor, în calitate de proprietară a spațiului situat în com. Sântandrei la nr. 391A, prin cererea înregistrată la sediul instituției sub nr. 7827 / 03.06.2019 solicită concesionarea terenului din fața magazinului, acesta fiind necesar pentru construirea unei terase. 

În urma analizării cererii și a discuțiilor purtate, consilierii decid verificarea situației terenului și întocmirea documentației necesare în vederea aprobării concesiunii.

→ d-l. Oros Gheorghe - Liviu, având domiciliul în mun. Oradea, str. Simion Bărnuțiu, nr. 24, bl. PB12, ap.16, jud. Bihor, prin cererea înregistrată la sediul instituției noastre sub nr. 7871 din data de 03.06.2019, solicită aprobarea concesionării terenului situat pe latura posterioară (în continuare) a terenului proprietate personală conform planului de situație anexat. Totodată, d-l. Oros menționează că peste terenul solicitat pentru concesiune trec conductori electrici de înaltă și medie tensiune. În urma analizării acestei cereri, consilierii decid întocmirea documentației cadastrale respectându-se prevederile legale cu privire la amenajările constructive și aprobarea concesionării cu respectarea prevederilor de atribuire.

→ d-l. doctor Onița Valer, având domiciliul în mun. Oradea, str. Magnoliei, nr.1, jud. Bihor, prin cererea înregistrată sub nr. 7933 / 04.06.2019 solicită aprobarea cumpărării terenului deținut cu titlu de comodat conform Contractului nr. 2632 din 08.12.2006, teren identificat prin nr. cadastral 1179, înscris în CF 1179 Sântandrei. În urma analizării cererii, consilierii decid în unanimitate aprobarea vânzării terenului și întocmirea documentației necesare.


→ d-l. Mihai Ioan Mărcuș, având domiciliul în com. Sântandrei, nr. 326, jud. Bihor, prin cererea înregistrată sub nr. 7637 / 29.05.2019 solicită aprobarea concesionării unui teren în suprafață de 700 mp, teren amplasat pe strada Triumfului, în vecinătatea terenului deținut în concesiune de la Primăria comunei Sântandrei. În urma analizării cererii, consilierii decid amânarea luării unei decizii până la realizarea configurării drumului de legătură Oradea - Sântandrei pentru a vedea suprafața de teren care va rămâne disponibilă.


→ d-l. Gabriel Florin Torjoc, având domiciliul în com. Sântandrei, strada Vlad Alexandru, nr. 563, jud. Bihor, prin cererea înregistrată sub nr. 6894 / 16.05.2019 solicită analizarea cererii depuse la sediul instituției în vederea atribuirii unui teren în baza Legii nr. 15/2003. În urma analizării cererii, consilierii decid în unanimitate analizarea în perioada următoare a tuturor cererilor depuse la sediul instituţiei în acest sens şi atribuirea terenurilor disponibile cu respectarea criteriilor de acordare, cererea domnului Gabriel Florin Torjoc urmând a fi prezentată alături de celelalte cereri pe care le mai avem în evidenţă.

→ d-l. Ioan Maritan, având domiciliul în com. Sântandrei, str. Toamnei, nr. 19, jud. Bihor, prin cererea înregistrată sub nr. 6704 / 13.05.2019 solicită aprobarea concesionării terenului amplasat în prelungirea proprietății deținute. În urma analizării acestei cereri, consilierii decid întocmirea documentației cadastrale și aprobarea concesionării cu respectarea prevederilor de atribuire.


→ d-l. Cosmin Laviniu Lascu, având domiciliul în com. Sântandrei, nr.428, jud. Bihor, în calitate de preot paroh al Parohiei Ortodoxe Palota, împreună cu Consiliul Parohial, prin cererea înregistrată sub nr. 6285 / 06.05.2019 solicită asfaltarea și marcarea parcării curții bisericii mai susmenționate, ținând cont că în comuna noastră se realizează un amplu proces de asfaltare și modernizare a drumurilor publice. Totodată, se revine cu rugămintea de a realiza iluminatul public în parcare.

În continuare, domnul primar prezintă solicitarea conducerii firmei Madrugada de a beneficia de o reducere a impozitului plătit către Primăria Sântandrei, astfel încât în următorii 5 ani să se amortizeze investiția făcută cu introducerea branșamentelor de apă – canal.


Domnul consilier Ovidiu Alexandru Cseh dorește să știe dacă de aceste branșamente vor mai beneficia și alți cetățeni.


Domnul primar menționează că la aceste branșamente se pot racorda toți cei care au parcele de teren în zonă.


Domnul consilier Ovidiu Alexandru Cseh precizează că de un 25%-30% ar trebui să răspundă și ei.

Domnul consilier Ciprian Mihai Fechetea menționează că ar fi bine să se suporte un 50%-50%, așa ar suporta fiecare parte în mod egal.


Domnul primar precizează că pentru a lua o decizie corectă în acest sens, ar trebui invitați într-o zi la sediul primăriei reprezentanții firmei cu participarea totodată a consilierilor interesați și disponibili.


Totodată domnul primar amintește despre un control efectuat de către cei de la Garda de Mediu, control care a avut loc în luna aprilie prin care s-a lăsat ca măsură desființarea locurilor de depozitare de pe raza fiecărei localități.

Domnul primar propune ca primăria comunei Sântndrei să ia ca model locul de depozitare făcut de către primăria Oradea, doar că acest lucru ar implica niște costuri imense.


Se decide ca la o întâlnire viitoare să se prezinte soluții cu privire la această problemă.


La final, domnul primar amintește despre situația echipei de fotbal a comunei Sântandrei, echipă care în acest an sportiv a încheiat campionatul pe locul din Liga a IV-a. Totodată menționează faptul că în acest an primăria nu a suportat nicio cheltuială majoră legată de echipă, toate fiind suportate de către un sponsor. Acest domn ne solicită un punct de vedere cu privire la înscrierea echipei în următorul an sportiv, dorind să știe dacă în cursul anului următor ar apărea vreo cheltuială legată de aceasta echipă, ar fi primăria dispusă să suporte din costuri.


În urma discuțiilor purtate se supune la vot solicitarea unui Acord de principiu cu privire la această problemă și prin vot deschis prin ridicarea mâinii și cu 9 voturi „pentru”, 2 voturi „împotrivă” a doamnei consilier Daniela Achim și a domnului consilier Ciprian Mihai Fechetea și fără „abțineri”este obținut Acordul de principiu. 

Nefiind alte probleme la ordinea de zi, întrebări sau interpelări, preşedintele de şedinţă, domnul consilier Iosif Marius Barat, declară închise lucrările şedinţei.

PREŞEDINTE DE ŞEDINŢĂ







     SECRETAR,

       CONSILIER


   Iosif Marius BARAT







         Dorina ILEA         
